**Stručný záznam operatívnej porady aktivistov SPvZP, Dedinky, 13.4.2019**

Prítomní: Zoltán Makai, Dežo Pék, Ondrej Pék - Sportfanatic

 Ivan Tonhajzer, Vojtech Tonhajzer – PLM

 Marek Košecký – DZP

 František Sobota - VV

 Jozef Repčík – Tučniaky Žilina

 Stanislav Neuschl – Piargské ľadové medvede

 Zdenka Švantnerová – Trenčianske tulene

 Ešte niekto ďalší ?

**1. Viacnásobné štarty** na podujatiach SP – platí naďalej odst. i) čl. 4 Pravidiel ­ „Súťažiaci sa môže prihlásiť len na jednu disciplínu uvedenú v rozpise súťaže“.

Výnimku budú mať súťažiaci zo zahraničia, ktorým môže (nemusí) organizátor po zvážení umožniť štart aj na viacerých tratiach v danom dni.

**2. Bodovanie**

* Upraviť bodovaciu tabuľku pre teploty:
	+ - 0 – 4°C
		- 4,1 – 6°C
		- 6,1 – 8°°C
		- 8,1 a viac
* Ponechať doterajší (rovnako strmý) bodový narast bodov podľa dĺžky tratí
* Nový prvok – dať každému plavcovi, ktorý sa kvalifikoval 10 bodov za účasť v súťaži
* Bodovanie klubov – počíta sa s bodmi všetkých členov klubu (hlavný dôvod – motivácia k tvorbe početnejších klubových tímov)

**3.** **Počet kôl zahrnutých do záverečného nodovania SP** - približne 70%, to znamená:

* 5 kôl bodujú 4 neráta sa 1 najslabší výsledok
* 6 kôl 7
* 7 kôl 5 2 najslabšie výsledky
* 8 kôl 6
* 9 kôl 6 3 najslabšie výsledky

Približná zhoda názorov – celkom stačí 7 kôl v sezóne

**4. Priznávanie VS**

* Zmena – doplnenie č.9 Pravidiel - výkonnostné stupne sa priznávajú za odplávanie stanovených tratí podľa tabuľky **pri teplote vody maximálne 6°C.**
* Do novej sezóny vstupuje plavec na rovnako dlhej trati, ako skončil predošlú sezónu, to znamená že si musí v prvom kole najprv **obhájiť** dosiahnutý výkonnostný stupeň.
* Do čestného prehlásenia doplniť formuláciu „Plavec je zodpovedný za voľbu primeranej trate podľa dosiahnutého VS. V prípade zistenia rozdielu bude diskvalifikovaný“.

**5. Financovanie**

* Potrebujeme aspoň približné finančné vyhodnotenie jednotlivých kôl, aby sme získali predstavu o finančnej náročnosti (úloha pre organizátorov jednotlivých kôl v 1. ročníku)
* Príjem zo štartovného - 2€ do spoločného fondu (pr. Pri štartovnom 10€ ide na krytie nákladov organizátora 8€, dve eurá za každého súťažiaceho odvádza organizátor do spoločného fondu)
* O vedenie fondu, transparentného prehľadu a preplácanie doložených výdavkov sme požiadali klub TNT.
* Ďalšou možnosťou finančných príjmov môžu byť dobrovoľné príspevky klubov na nákup potrebného materiálu.
* Padol návrh na nákup a potlač tričiek so symbolikou SPvZP a neveľký zisk by mohol byť aj z ich predaja.

**6. Bójky** *(súvisí s predošlým bodom)*

* Pretrvávajúci technický problém – nedostatočne viditeľné, resp. nevhodné bóje,
* Predovšetkým na dlhých tratiach, (pri krátkych tratiach postačujú fitlopty), tiež nedostatočne spoľahlivé ukotvenie
* Prítomní navrhovali dobrovoľný príspevok klubov na nákup vhodných bóji a kotviacich potrieb
* Potrebnné zistiť ceny a možnosti nákupu